Omrking klokken 04.30 natten til fredag opdager en beboer på Parasolhatten i Gistrup, at tre mænd er igang med at brække et vindue op. De tre mænd stikker af til fods, da de ser manden, men de efterlader en hvid Mercedes Vito kassebil. Den hvide bil var dog allerede blevet set tidligere på dagen i Storevorde, hvor en mand henvender sig til de tre unge mænd, der holder i en indkørsel, men mændene forklarer, at de bare skal vende bilen. - Heldigvis tog manden et billede af bilen og de tre mænd, og på den måde kunne vi se, at nummerpladerne på bilen var stjålet, siger vagtchef Bent Højgaard. En hundepatrulje i Gistrup fandt de tre mænd, efter de var stukket af fra det hus, hvor de havde forsøgt at bryde ind. De tre mænd på henholdsvis 20, 22 og 23 år blev anholdt og senere på dagen bliver det besluttet om mændene skal fremstilles i grundlovsforhør. De tre mænd er alle kendt af politiet i forvejen.

Opsummering:
Tre mænd blev taget på fersk gerning hele to gange på samme dag.